# An–225

### A Wikipédiából, a szabad lexikonból.

Az An–225 a Buran űrrepülőgépet szállítja

Az An–225 Mrija (ukr.: Мрія, magyarul: álom, NATO-kódja: Cossac) a kijevi Antonov Tervezőirodában az 1980-as évek második felében kifejlesztett szállító repülőgép. 640 000 tonnás maximális felszálló tömegével jelenleg a világ legnehezebb repülőgépe, amely maximálisan 250 t hasznos teher szállítására képes. Geometriai méreteit tekintve ugyancsak a legnagyobb jelenleg üzemelő repülőgép, az Egyesült Államokban épített és mindössze egyszer repült Hughes H–4 fesztávja viszont meghaladta az An–225-ét. Mindössze egy üzemelő és egy részben megépített példánya van, ez utóbbit a közeljövőben üzemképes állapotba akarják hozni.

## [szerkesztés] Története

Az An–225-t a szovjet űrprogram kiszolgálására fejlesztették ki. Elsődleges feladata a Buran űrrepülőgép és az Enyergija hordozórakéta részegységeinek a szállítása volt. E szerepkörben a Mjasziscsev VM–T repülőgépeket váltotta fel. A nagyméretű terheket a törzsben vagy a törzs felett lehet elhelyezni.

A tervezőmunka 1985-ben kezdődött el, és a repülőgép megépítéséig mindössze három és fél év telt el. A rövid fejlesztési idő mindenk előtt annak volt köszönhető, hogy a repülőgép alapvetően az An–124-en alapul, így annak számos berendezését és részegységét - pl. a hajtűmőveket is - alkalmazzák. A repülőgép első repülésére 1988. december 21-én került sor Kijevben. 1989 márciusában 500 t-s felszálló tömeggel több repülési világrekordot állítottak fel vele.

## [szerkesztés] Szerkezeti kialakítása

Az An–225 szemből

Az An–225 törzse az An–124-től származik, annak meghosszabbított változata, a két repülőgép törzsének keresztmetszete megegyezik. A törzsben kialakított hermetizált (túlnyomásos) tehertér hossza 43 m, szélessége 6,4 m, magassága 4,4 m. A tehertér fölötti törzsrézsben 60–70 fő szállítására alkalmas utasteret alakítottak ki. A repölőgép tömegének csökkentése érdekében a törzs hátsó részén nem alakítottak ki teherajtót és rámpát. A tehertérbe kizárólag a felnyitható orr-részen keresztül lehet rakodni. Az elülső teher-ajtó és a rakodó rámpák nyitása 7 percet vesz igénybe. A törzsön kívül szállítandó teher rögzítésére a repülőgép tetején rögzítési pontokat alakítottak ki.

Futóművét ugyancsak az An–124-től örökölte, de annak öttengelyes elrendezése helyett héttengelyes főfutója van. Az utolsó négy futó-tag eldordítható, a földi manőverezés megkönnyítése érdekében maguktól beállnak a kívánt iárnyba. A repülőgép a földön 60 m átmérőjű körön tud megfordulni.

A szárny az An–124 szárnyának átalakított változata. A vezérsíkok esetében azonban nagyobb átalakítást végeztek. A repülőgépen kívül elhelyezhető teher miatt a hagyományos függőleges vezérsík helyett osztott függőleges vezérsíkokat alkalmaznak, amelyek a nagyméretű vízszintes vezérsíkok végén helyezkednek el. Ezzel a megoldással külső teher mögött keletkezett örvénylés nem zavarja a függőleges vezérsíkokat. Így kívül akár 70 m hosszú és 7–10 m átmérőjű terhek is lehelyezhetők.

Az An–225-be az An–124-nél is alkalmazott, a zaporizsja Motor Szics által gyártott Lotarjov D–18T kétáramú gázturbinás sugárhajtóműveket építették, a nagyobb felszállótömeg miatt azonban négy helyett hat hajtóművet kapott a gép, amelyekből 3-3 db-t függesztettek a félszárnyak alatti pilonokra. A hat hajtúmű össz-tolóereje 1377 kN.

A hatfős személyzetnak helyet adó pilótafülke a repülőgép orrában magasan, a tehertér ajtaja fölött helyezkedik el. A repülőgép elektronikai rendszerei, rádiótechnikai berendezései és a pilótafülke berendezései megegyeznek az An–124-ével. A gép orrában meteorológiai és navigációs radarberendezés kapott helyet.

## [szerkesztés] Alkalmazása

A repülőgépet erdetileg a Buran- és Enyergija-program kiszolgálására építették, ennek megfelelően alkalmazásának első időszaka a szovjet űrporgramokhoz kapcsolódik. Első alkalommal 1989. április 13-én szállította a Buran űrrepülőgépet a Moszkva melletti Zsukovszkijból a kazahsztáni Bajkonurba. Egy hónappal később a franciaországi Le Burget-ban a repülőgépet a nyilvánossá előtt is bemutatták. 1990-ben részt vett an angliai Farnborough-ban rendezett repülőnapon, majd 1991-ben ismét Le Bourget-ban láthatt a közönség a gépet. 1993-ban a Zsukovszkijban rendezett MAKSZ–93 légiparádén már az UR–82060 ukrán lajstromjellel volt látható.

Jelenleg egy működő példánya üzemel az An–225-nek. Egy második példány építését is elkezdték Kijevben az 1980-as évek végén, de a Szovjetunió felbomlása és a Buran-program lezárása miatt a majdnem kész repülőgépet nem fejezték be, és az üzemképes első példány is hangárba került, később a hajtóműveit kiszerelték és az An–124-ekbe szerelték be őket.

Az 1990-es évek végén merült fel az igény az olyan kereskedelmi célú teherszállítási feladatokra, amelyek az An–124-nél is nagyobb repülőgépet igényelnek. Így az 1989-ben a kijevi Antonov Tervezőiroda által alapított és nagyméretű, nehéz terhek szállítására szakosodott, főleg An–124 és An–12 repülőgépeket üzemeltető Avialinyiji Antonova (ukr.: Авіалінії Антонова, angolul: Antonov Airlines) ismét repülőképe állapotba hozta majd üzembe állította az An–225-t.

2001. április 26-án a típus megkapta a nemeztközi légialkalmassági bizonyítványát. Első kereskedelmi célú repülését 2002. január 31-én hajtotta végre, amikor Stuttgartból Ománba szállított 187,5 t élelmiszert az ott állomásozó amerikai csapatok ellátására. Ezt követően a gép az Avialinyiji Antonova légitársaság színeiben, valamint a nagy-britanniai Air Foyle HeavyLift céggel közösen részt vesz a rendszeres teherforgalomban. Az An–225-t gyakran igénybe veszik az Egyeslült Államok és a NATO különféle külföldi katonai misszióinak ellátására.

## [szerkesztés] Műszaki adatok

Az An–225 rakodás közben

#### [szerkesztés] Általános adatok

- Gyártó: ANTK "Antonov" (Kijev, Ukrajna)
- Első repülés: 1988. december 21.
- Személyzet: 6 fő
- Szállítható személyek száma: 70 fő

#### [szerkesztés] Méret- és tömegadatok

- Hossz: 84 m
- Fesztáv: 88,4 m
- Szárnyfelület: 905 m²
- Magasság: 18,1 m
- Vezérsíkok fesztávja: 32,65 m
- Tehertér mérete: 4,4 × 6,4 × 43 m
- Legnagyobb felszállótömeg: 600 000 kg
- Legnagyobb hasznos terhelés: 250 000 kg

#### [szerkesztés] Hajtóművek

- Hajtóművek száma: 6 db
- Hajtómű típusa: Lotarjov D-18T
- Tolóerő (egyenként): 229,5 kN

#### [szerkesztés] Repülési adatok

- Utazósebesség: 800 km/h
- Legnagyobb sebesség: 850 km/h
- Utazómagasság: 9000 m

A Wikimedia Commons tartalmaz An–225 témájú médiaállományokat.

- Szolgálati csúcsmagasság: 11 000 m
- Legnagyobb repülési távolság: 15 400 km
- Repülési távolság 200 t terheléssel (tehertérben): 4500 km
- Repülési távolság 150 t terheléssel (tehertérben): 7000 km

## [szerkesztés] Külső hivatkozások

- A tervező és gyártó ANTK Antonov honlapja

A lap eredeti címe "http://hu.wikipedia.org../../../a/n/%E2%80%93/An%E2%80%93225.html"

Kategóriák: Repülőgépek | Szovjet űrprogram

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- العربية
- Български
- Česky
- Deutsch
- Español
- Français
- Italiano
- Nederlands
- 日本語
- Norsk (bokmål)
- Polski
- Português
- Română
- Русский
- Српски / Srpski
- Suomi
- Svenska
- Українська
- 中文